CELEX: 32008R1124
Language: sl
Date: 2008-11-12 00:00:00
Title: Uredba Komisije (ES) št. 1124/2008 z dne 12. novembra 2008 o spremembi uredb (ES) št. 795/2004, (ES) št. 796/2004 in (ES) št. 1973/2004 v zvezi s sortami konoplje, upravičenimi do neposrednih plačil v skladu z Uredbo Sveta (ES) št. 1782/2003

14.11.2008   
            
            
               SL
            
            
               Uradni list Evropske unije
            
            
               L 303/7
            
         
      UREDBA KOMISIJE (ES) št. 1124/2008
   z dne 12. novembra 2008
   o spremembi uredb (ES) št. 795/2004, (ES) št. 796/2004 in (ES) št. 1973/2004 v zvezi s sortami konoplje, upravičenimi do neposrednih plačil v skladu z Uredbo Sveta (ES) št. 1782/2003
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) in zlasti člena 145(c) in (g) Uredbe,
   ob upoštevanju naslednjega:
   
               (1)
            
            
               Člen 52(1) Uredbe (ES) št. 1782/2003 določa, da so sorte konoplje upravičene do neposrednih plačil, če vsebnost tetrahidrokanabinola (THC) ne presega 0,2 %, in da morajo države članice ustanoviti sistem za preverjanje vsebnosti THC v konoplji.
            
         
               (2)
            
            
               Uredbe Komisije (ES) št. 795/2004 z dne 21. aprila 2004 o podrobnih pravilih za izvajanje sheme enotnega plačila, predvidenega v Uredbi Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (2), (ES) št. 796/2004 z dne 21. aprila 2004 o podrobnih pravilih za izvajanje navzkrižne skladnosti, modulacije in integriranega administrativnega in kontrolnega sistema, predvidenih z Uredbo Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike ter o uvedbi nekaterih shem podpor za kmete (3), in (ES) št. 1973/2004 z dne 29. oktobra 2004 o določitvi podrobnih pravil za izvajanje Uredbe Sveta (ES) št. 1782/2003 v zvezi s shemami podpor, iz naslova IV in IVa navedene uredbe, glede uporabe zemljišč v prahi za proizvodnjo surovin (4) določajo posebna pravila glede uporabe Uredbe (ES) št. 1782/2003 o proizvodnji konoplje.
            
         
               (3)
            
            
               V skladu s členom 17 Direktive Sveta 2002/53/ES z dne 13. junija 2002 o skupnem katalogu sort poljščin (skupni katalog) (5) mora Komisija, na podlagi informacij, ki jih dobi od držav članic, objaviti seznam vseh sort, katerih semenski in razmnoževalni material nista podvržena nobenim tržnim omejitvam glede sorte.
            
         
               (4)
            
            
               V skladu s členom 18 Direktive 2002/53/ES lahko države članice pridobijo dovoljenje, da prepovejo trženje semena ali razmnoževalnega materiala sorte na celem ali na delu svojega ozemlja, če se ugotovi, da lahko gojenje te sorte predstavlja tveganje za zdravje ljudi.
            
         
               (5)
            
            
               Na podlagi sporočil držav članic in letnih rezultatov preverjanja vsebnosti THC v konoplji se lahko, razen za 2 sorti, za vse druge sorte, navedene v skupnem katalogu, šteje, da vsebnost THC ne presega 0,2 % v skladu s členom 52 Uredbe (ES) št. 1782/2003.
            
         
               (6)
            
            
               Za poenostavitev postopkov je primerno, da se skupni katalog uporablja kot referenčno orodje za sorte konoplje, upravičene do neposrednih plačil, in da se vzpostavi postopek, v skladu s katerim bo vsaka država članica odgovorna za vrednotenje letnih analiz vsebnosti THC v konoplji in sprejetje ustreznih ukrepov.
            
         
               (7)
            
            
               Uredbe (ES) št. 795/2004, (ES) št. 796/2004 in (ES) št. 1973/2004 je zato treba ustrezno spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Člen 29 Uredbe (ES) št. 795/2004 se nadomesti z naslednjim:
   
      „Člen 29
      Proizvodnja konoplje
      Za namene člena 52 Uredbe (ES) št. 1782/2003 je plačilo pravic za površine, ki so vezane na konopljo, pogojeno z uporabo semen sort, naštetih v „skupnem katalogu sort poljščin“ 15. marca v letu, za katero se dodeli plačilo, in objavljenih v skladu s členom 17 Direktive Sveta 2002/53/ES, razen sort Finola in Tiborszallasi. Seme mora biti certificirano v skladu z Direktivo Sveta 2002/57/ES (6).
   
   Člen 2
   Uredba (ES) št. 796/2004 se spremeni:
   
               1.
            
            
               Člen 33 se nadomesti z naslednjim:
               „Člen 33
               1.   Sorte konoplje, upravičene do neposrednega plačila, so navedene v „skupnem katalogu sort poljščin“ 15. marca v letu, za katero se dodeli plačilo, in objavljene v skladu s členom 17 Direktive 2002/53/ES, razen sort Finola in Tiborszallasi.
               2.   Sistem, ki se uporablja za države članice v skladu s členom 52(1) Uredbe (ES) št. 1782/2003 zaradi določanja vsebnosti tetrahidrokanabinola (v nadaljnjem besedilu: THC) v posevkih, je tak, kakor je določen v Prilogi I k tej uredbi.
               3.   Pristojni organ države članice vodi evidenco v zvezi z ugotovitvami o THC. Ta evidenca vključuje za vsako sorto vsaj rezultate glede vsebnosti THC iz vsakega vzorca, izražene kot odstotek na dve decimalni mesti natančno, uporabljen postopek, število opravljenih preskusov, navedbo točke, kjer je bil vzorec vzet, in ukrepe, sprejete na nacionalni ravni.
               Vendar če rezultat vsebnosti THC katerega koli vzorca presega vsebnost iz člena 52(1) Uredbe (ES) 1782/2003, država članica pošlje Komisiji najpozneje do 15. novembra v zadevnem tržnem letu poročilo o vseh ugotovitvah o THC v zvezi s takšno sorto. Poročilo navaja rezultate glede vsebnosti THC iz vsakega vzorca, izražene kot odstotek na dve decimalni mesti natančno, uporabljen postopek, število opravljenih preskusov, navedbo točke, kjer je bil vzorec vzet, in ukrepe, sprejete na nacionalni ravni.
               4.   Če povprečje vseh vzorcev zadevne sorte presega vsebnost THC iz člena 52(1) Uredbe (ES) št. 1782/2003, države članice uporabijo postopek B iz Priloge I k tej uredbi za zadevno sorto v naslednjem tržnem letu. Ta postopek se uporablja v naslednjih tržnih letih, razen če so vsi rezultati analize zadevne sorte nižji od vsebnosti THC iz člena 52(1) Uredbe (ES) št. 1782/2003.
               Če za drugo leto povprečje vseh vzorcev zadevne sorte presega vsebnost THC iz člena 52(1) Uredbe (ES) št. 1782/2003, država članica zahteva dovoljenje za prepoved trženja take sorte v skladu s členom 18 Direktive Sveta 2002/53/ES. Ta zahteva se pošlje Komisiji najpozneje do 15. novembra v zadevnem tržnem letu. Od naslednjega leta sorta, za katero velja ta zahteva, ni upravičena do neposrednih plačil v zadevni državi članici.
               5.   Posevki konoplje se morajo še naprej pridelovati pod običajnimi pridelovalnimi pogoji v skladu z lokalno prakso vsaj 10 dni od datuma konca cvetenja, da se lahko opravijo pregledi iz odstavkov 2, 3 in 4.
               Države članice pa lahko dovolijo, da se konoplja požanje po začetku cvetenja, vendar pred iztekom desetdnevnega roka po cvetenju, če inšpektorji navedejo, katere reprezentativne dele vsakega zadevnega zemljišča je treba še naprej obdelovati najmanj 10 dni po koncu cvetenja zaradi inšpekcijskega pregleda, v skladu s postopkom iz Priloge I.“
            
         
               2.
            
            
               Priloga II se črta.
            
         Člen 3
   Uredba (ES) št. 1973/2004 se spremeni:
   
               1.
            
            
               Člen 50 se nadomesti z naslednjim:
               „Člen 50
               Sorte Cannabis sativa L.
               Sorte Cannabis sativa L., ki so upravičene do pomoči v skladu s členom 99(4) Uredbe (ES) št. 1782/2003, so tiste, ki so navedene v „skupnem katalogu sort poljščin“ 15. marca v letu, za katero se dodeli plačilo, in objavljene v skladu s členom 17 Direktive Sveta 2002/53/ES, razen sort Finola in Tiborszallasi.“
            
         
               2.
            
            
               V členu 56(1) se točka (b) nadomesti z naslednjim:
               
                           „(b)
                        
                        
                           za konopljo, gojeno za vlakna, se uporablja seme sort, navedenih v „skupnem katalogu sort poljščin“ 15. marca v letu, za katero se dodeli plačilo, in objavljenih v skladu s členom 17 Direktive Sveta 2002/53/ES, razen sort Finola in Tiborszallasi, in hkrati seme sort, ki so certificirane v skladu z Direktivo Sveta 2002/57/ES.“
                        
                     
         Člen 4
   Ta uredba začne veljati tretji dan po objavi v Uradnem listu Evropske unije.
   Uporablja se za zahtevke za pomoč, ki se nanašajo na leta z začetkom 1. januarja 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. novembra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 1.
   
      (2)  UL L 141, 30.4.2004, str. 1.
   
      (3)  UL L 141, 30.4.2004, str. 18.
   
      (4)  UL L 345, 20.11.2004, str. 1.
   
      (5)  UL L 193, 20.7.2002, str. 1.
   
      (6)  UL L 193, 20.7.2002, str. 74.“